Ahojte milí birmovanci ☺,

srdečne vás pozdravujeme, chceme sa s vami podeliť o to, čo prežívame a chceme vám ponúknuť niečo na povzbudenie sa v našej viere, keďže sa teraz nemôžeme spolu stretávať :)

**1.** v nedeľu 18.10. 2020 o 20,00 hod. sme sa spoločne modlili sv. ruženec p. farár, niektorí animátori a zopár birmovancov cez Zoom. Bolo to na skúšku a zdá sa nám to veľmi dobré aj na ďalšie stretávanie, keďže zatiaľ sa všetci spoločne nemôžeme stretnúť.

Pozvánka: Pozývame vás pripojiť sa k modlitbe sv.ruženca v Šaštíne zatiaľ každú nedeľu večer o 20,00 hod. v priamom prenose cez TV LUX :) keď zistíme, ako ste na tom s pripojením skúsili by sme sa aj všetci spoločne spojiť cez Zoom.

**2.** Začiatkom októbra sme vám posielali pozvánku sledovať dokument o Carlovi Acutisovi - Diaľnica do neba. Nie každý mohol v tom čase, preto vám ho ponúkame na tomto odkaze:

<https://nebojtesa.tv/dokument-dialnica-do-neba-carlo-acutis/>

A prečo vám ho stále pripomíname. Bol to obyčajný chlapec, taký ako vy, mal rád futbal, počítač, rád cestoval, filmoval, ale pritom všetkom nezabúdal na Ježiša Krista – každý deň navštevoval kostol, kde nachvíľu zotrval v tichu pred bohostánkom, počas sv. omše vždy prijímal Eucharistiu, a každý deň sa modlil ruženec- mal veľkú úctu k P. Márii. Jeho rodičia nepraktizovali vieru, skôr len tak sporadicky, ale on už od detstva si kládol otázku- načo som tu, čo je zmyslom môjho života, kam smerujem? A boh mu postupne odkrýval odpovede na tieto otázky. Zomrel ako 15-ročný v roku 2006, ale za ten čas stihol osloviť množstvo ľudí svojim prežívaním viery v bežnom každodennom živote – pomáhal spolužiakom, chudobným i každému človeku, ktorého stretol, vo farnosti pomáhal s katechézou prvoprijímajúcich. Pripravil internetovú stránku o Eucharistických zázrakoch <http://www.miracolieucaristici.org/en/liste/list.html>

v ktorej pokračovali jeho priatelia.

Pozvánka: Určite vám odporúčam si ju pozrieť a skúste si vybrať jeden zo zázrakov, ktorý vás najviac oslovil. Budeme radi, keď sa so svojim animátorom o to podelíte a napíšete, čo vás najviac oslovilo.

**3.** pre každého- všetky úlohy je potrebné zaslať animátorovi do 1.11.2020

Úloha č. 1 – napísať svojmu animátorovi na mail, čo Ťa zaujalo zo sv.omše z čítaní z nedele 25.10.2020?

Úloha č. 2 - čo Ťa oslovilo z prvých dvoch tém, ktoré ste si mali vypracovať do 24.10.2020?

1. téme –Som ten, ktorý dospieva a 2. Téma – Život a jeho zmysel? Napíš animátorovi odpovede na otázky v pracovných listoch 1.a 2. témy. Ak niečomu nerozumieš napíš a Tvoj animátor To rád poradí a vysvetlí.

Úloha č. 3 – napíš animátorovi, koho si si vybral za svojho birmovného patróna a či sa Ti podarilo o ňom vyplniť pracovný list, ktorý máš na začiatku. Ak nie, alebo ak si sa ešte nerozhodol otvor si stránku <https://harichovce.kapitula.sk/?p=6944> – je to tam celkom dobre a prehľadne rozpísané. Na najbližšiu nedeľu 1.11. slávime sviatok Všetkých svätých, taktiež si môžete prosiť od Boha milosť, aby si sa vedel rozhodnúť, koho si vybrať a prosiť v tento sviatok o jeho pomoc a ochranu.

Otázka: dá sa vám pripojiť cez Zoom? (potrebujeme váš hlas aj obraz ☺)

4. Bližšie info o sv.omšiach, nasledujúcich sviatkoch, získavaní plnomocných odpustkov pre duše v očistci nájdete na našej stránke: <http://www.obecpetrovice.info/section/default/2042>

Ďakujeme vám veľmi pekne za čas, ktorí ste venovali prečítaniu tohto listu a prajeme vám veľa Božích milostí a odvahu zostať verní Kristovi aj v týchto ťažkých časoch.

Pán nech je s nami a dá nám múdre a chápavé srdcia ochotné plniť Božiu vôľu. Zverujeme vás všetkých pod Ochranu našej drahej Mamy Márie, ktorá nás nikdy neopustí.

Váš p. farár a animátori

Pán nám aj v týchto časoch hovorí: Nebojte sa ja som s vami až do  
skončenia sveta. Nebojte sa tých, čo zabíjajú telo, skôr sa bojte toho,  
kto by zahubil vašu dušu , chráňte sa hriechu. Pán nech je oslávený v  
každom  z vás, za jeho dobrotu a pomoc.